ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

МИНИСТЪРА НА ЗЕМЕДЕЛИЕТО И ХРАНИТЕ Г-ЖА ДЕСИСЛАВА ТАНЕВА

**ВЪПРОС**

От проф. Иван Костадинов Станков

народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО:** Постановяване на служебно прекратяване дейността на сдружение СН „Лъджа Каварна 2“ поради невъзможност за нейното осъществяване.

**Уважаема госпожо министър**,

Съгласно Ваша заповед N РД 09-541/05.08.2015 г. с приемно-предавателен протокол от 11.09.2015 г. бе отнето безвъзмездно право на ползване върху съоръжения от хидромелиоративната структура и включени в активите на „Напоителни системи“ ЕАД – клон Черно море.

С изпълнението на тази заповед стана невъзможно по-нататъшната дейност на СН. Членовете на сдружението (в по-голямата си част) решиха, че по-нататъшното им участие в дейността на СН се обезсмисля. Цената, на която се предлагаше водата за напояване многократно надхвърляше тази, на която „Напоителни системи“ ЕАД – клон Черно море предлагаше на клиентите си. Голяма част от собствениците на земеделски земи и членове на сдружението продадоха своята земя и престанаха да се интересуват от дейността на сдружението.

Тези и други фактори наложиха да се свика общо събрание на СН за прекратяване на дейността му. За тази цел на три пъти беше свикано общо събрание (съгласно устава на СН), на който не се явяваше нито един от членовете на сдружението. Това прави невъзможно вземане на решение за обявяване на СН в ликвидация, назначаване на ликвидатор и заличаването на сдружението в търговския регистър.

В тази връзка и на основание глава седма от ЗЗН считам, че Вие, в качеството си на Надзорен орган, следва да бъдете уведомени за моментното състояние на СН и вземете Решение за служебно прекратяване и заличаване на Сдружението.

**Въпросът ми към Вас е:**

Ще постановите ли с Ваша заповед служебно заличаване на сдружение СН „Лъджа Каварна 2“ поради невъзможност за изпълняване на определената му дейност?

**Моля, за писмен отговор на поставения въпрос!**

София, 13.04.2016г. Народен представител:

проф. Иван Станков